Natalija Makarova

Natalija Makarova, ka Natalia Makarova (vene keeles Наталия Романовна Макарова; sündinud 21. novembril 1940 Leningradis) on vene päritolu Ameerika Ühendriikide balletitantsija, näitleja ja   koreograaf ning endine Nõukogude Liidu balletitantsija, kes olles septembris 1970 Suurbritannias külalisetendustel, ei pöördunud tagasi Nõukogude Liitu.

Pärast Leningradi koreograafiakooli lõpetamist 1959. aastal töötas Makarova Kirovi-nimelises Leningradi Akadeemilises Ooperi- ja Balletiteatris, kus sai juhtivaks balletisolistiks.

Läänes
Detsembris 1970 sai Makarova Ameerika Balletiteatri esitantsijaks. 1972. aastal oli ta Londoni Kuningliku Balleti külalissolist, alates 1974. aastast sai ta London Festival Ballet' alaliseks külalalissolistiks.

Detsembris 1982 mängis Makarova peaosa Broadway teatris etendunud Richard Rodgersi muusikalis "On Your Toes" (George Balanchine'i koreograafia).

1989. aastal külastas Makarova Leningradi, kus esitas oma kunagisel kodulaval mitu fragmenti John Cranko balletist "Onegin".

Natalija Makarova elab USA-s, kus tegeleb koreograafia ja heategevusega.

Tunnustus
1965 – Varna rahvusvahelise balletikonkursi laureaat
1969 – Vene NFSV teeneline kunstnik
1983 – Tony auhind (kategoorias "Best Actress in a Musical")
1984 – Laurence Olivier Award (kategoorias "Best Actress in a Musical")
2013 – valiti Venemaa Kunstide Akadeemia välisliikmeks
2018 – balletiauhind Benois de la Danse (elutööauhind)

Välislingid

Nõukogude Liidu balletitantsijad
Ameerika Ühendriikide balletitantsijad
Ameerika Ühendriikide näitlejad
Ameerika Ühendriikide koreograafid
Sündinud 1940